Basel-Matthäus
S Mattys, amtlig Matthäus, isch e Quardier in dr Schwiizer Stadt Basel. Es lit im Chlaibasel am Rhiiufer und gränzt im Süde an s Clara-Quardier (Sperrstrooss) und d Chlaibasler Altstadt (Klingedaalgrabe), im Norde an s Glybi-Quardier (Dreiroosestrooss, Horburgstrooss), im Oste an s Rosedaal-Quardier (Riechering).

S Mattys het s Name vo dr Matthäuschille im Zentrum vom Quardier übercho. Die Chille isch 1896 baut worde und mä het ere dr Name vom Apostel Matthäus gee. S Quardier isch zwüsche 1890 und 1900 für d Chlaibasler  baut worde, wo in der Industrii gschafft häi.

Es bildet zsämme mit em Glybi-Quardier s undere Chlaibasel, wo men em as Witz Bierfläschegellert (s "Gellert" isch e wohlhabends Viertel im Dalbe-Quartier) sait.

Gebäud und Sehnswürdikeite 

 D Matthäuskiirche
 D Josephskiirche
 D Nordtangänte
 S Bläsischuelhuus

Weblingg 

 S Statistisches Amt vom Kanton Basel-Stadt -Quartierportrait Matthäus

Matthäus